als_Latn dik_Latn ron_Latn
Lëvizja Socialiste për Integrim ka mirëpritur anëtarësimin e ish depuitetit socialist, Vangjel Tavo, si përfaqësuesi më i ri i forcës së dytë politike në mazhorancë. Nënkryetari i LSI Petrit Vasili ka deklaruar sot se Tavo u bë pjesë e grupit kuvendor të Lëvizjes Socialiste për Integrim, për të mbetur socialist, pasi siç u shpreh ai, aty mbeten socialistët e vërtetë.
Reagon këshilli socialist i qarkut Gjirokastër: Rama të sheshojë mosmarrëveshjet brenda PS-së Këshilli socialist i qarkut të Gjirokastrës ka reaguar sot pas largimit të deputetit Vangjel Tavo nga Partia Socialiste tek Lëvizja Socialiste për Integrim. Në një njoftim për shtyp, Këshilli Socialist theksoi se distancohet nga veprimi i Tavos dhe se ky largim nuk do të zgjidhte problematikën e situatës ku ndodhet Partia Socialiste e Gjirokastrës. Sipas këtij Këshilli, problematika duhet të bëhet objekt i punës për strukturat qëndrore të Partisë Socialiste pasi sipas tyre vetëm kështu mund të përmirësohet gjendja. Deputeti Vangjel Tavo vendosi ditën e djeshme të largohet nga Partia Socialiste drejt Lëvizjes Socialiste për Integrim. Në një konferencë të përbashkët për shtyp me kreun e LSI-së Ilir Meta Tavo e argumentoi largimin e tij nga Partia Socialiste me problemet e shumta që ka brenda Partisë Socialistë në Gjirokastër.
als_Latn als_Latn